Basar

Basar (også stavet bazar og bazaar) er et marked, ofte overbygget. Ordet kommer fra persiske bāzār, fra middelpersisk  wāzār, fra gammelpersisk vāčar og fra det konstruerte proto-indo-iranske ordet *wahā-čarana. Navnene går tilbake til det partiske ordet baha-char, som betyr «stedet med priser». Basarene oppstod i Persia rundt 3000 år før vår tidsregning.Pourjafara, M., Aminib, M., Varzanehc,  and Mahdavinejada, M., "Role of bazaars as a unifying factor in traditional cities of Iran: The Isfahan bazaar," Frontiers of Architectural Research, Vol. 3, No. 1, March 2014, https://doi.org/10.1016/j.foar.2013.11.001, pp 10–19; Mehdipour, H.R.N, "Persian Bazaar and Its Impact on Evolution of Historic Urban Cores: The Case of Isfahan," The Macrotheme Review [A multidisciplinary Journal of Global Macro Trends], Vol. 2, no. 5, 2013, p.13 Fra Persia spredte basarene seg via handelsruter til hele den arabiske verden og Midtøsten.Encyclopedia Britannica, https://www.britannica.com/topic/bazaar

Basarer finnes vanligvis i områder med muslimsk kultur, men begrepet har spredt seg til store deler av verden. I Norge finnes for eksempel Youngstorgets basar, Grønland Basar og Basarene ved domkirken i Oslo, og i Bergen finnes Kjøttbasaren.

 Avledet betydning 
I blant blir ordet basar også brukt om lotteri til inntekt for frivillige organisasjoner, noen ganger i sammenheng med loppemarked eller loddsalg med tilhørende auksjon. For eksempel jobbet kvinneforeninger frivillig og ulønnet over tid med håndarbeid som til slutt ble loddet ut på en slik. I forkant var det vanlig å selge lodd på bok, og lotteri og gjerne auksjon foregikk på avtalt dato og sted der gevinstene ble loddet ut.

 Referanser 

Kategori:Markeder
Kategori:Byggverk etter funksjon
Kategori:Islamsk arkitektur
Kategori:Gatekultur